**LĪGUMS Nr.**  **\_\_\_\_\_\_\_\_\_\_\_\_\_**

**Norēķiniem par saņemto siltumenerģiju**

Kuldīgā, Kuldīgas novadā                                                    *Datums*

**Sabiedrība ar ierobežotu atbildību „Kuldīgas siltumtīkli”**, vienotais reģistrācijas Nr. 40003007890, Lapegļu iela 8, Kuldīga, Kuldīgas novads, LV-3301, (turpmāk - *Piegādātājs*), kura vārdā uz statūtu pamata rīkojas valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_ (pers. kods \_\_\_\_\_\_\_\_\_\_\_\_\_\_\_\_\_\_)**, (turpmāk - *Lietotājs*), no otras puses, noslēdz šo līgumu par siltumenerģijas piegādi dzīvoklim adresē **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** un vienojas par sekojošo:

***1.Līguma priekšmets***

1.1.*Piegādātājs* nodrošina siltumenerģijas piegādi, kas tiek patērēta apkurei, karstā ūdens patēriņam un karstā ūdens cirkulācijas nodrošināšanai *Lietotājam*.

1.2.*Lietotājs* veic norēķinus par saņemto siltumenerģiju tieši ar *Piegādātāju*.

***2.Vispārējie noteikumi***

2.1.Maksas apmērs par apkuri tiek noteikts proporcionāli dzīvokļa apsildāmai platībai **\_\_\_\_\_\_ m2**.

2.2. *Piegādātājs*, aprēķinot maksu par 2.1. punktā minēto apkuri, ņem vērā mājas ievadā uzstādītā skaitītāja rādījumus.

2.3. Piegādātājs aprēķinot maksu par patērēto siltumenerģiju karstā ūdens patēriņam, ņem vērā Lietotāja īpašumā uzstādītā skaitītāja rādījumu[[1]](#footnote-1).

2.4.Maksa karstā ūdens cirkulācijas nodrošināšanai tiek aprēķināta atbilstoši normatīvajam aktam, kurā ir noteikta kārtība, kādā tiek noteikta, aprēķināta un uzskaitīta katra dzīvojamās mājas īpašnieka maksājamā daļa par dzīvojamās mājas uzturēšanai nepieciešamajiem pakalpojumiem[[2]](#footnote-2).

2.5.*Lietotājs* ar 2.2. punktā minētā skaitītāja rādījumiem var iepazīties pie mājas apsaimniekotāja vai Piegādātāja.

***3. Norēķinu kārtība***

3.1.Norēķini tiek veikti saskaņā ar Sabiedrisko pakalpojumu regulatora apstiprinātu tarifu. Tarifu *Piegādātājs* paziņo *Lietotājam* kopā ar maksājumu rēķinu mēnesi iepriekš.

3.2.Par 2.1., 2.3. un 2.5. punktos minēto pakalpojumu nodrošināšanai patērēto siltumenerģiju *Piegādātājs* *Lietotājam* izraksta rēķinu, pamatojoties uz 2.2. un 2.3. punktos minēto skaitītāja rādījumiem, spēkā esošo siltumenerģijas tarifu un 2.5. punktā minēto normatīvo aktu[[3]](#footnote-3).

3.3.*Lietotājs* par patērēto siltumenerģiju samaksā *Piegādātājam* rēķinā norādītajā termiņā.

3.4.Par laikā nesamaksātu rēķinu, *Piegādātājs* par katru nokavēto maksājuma dienu ir tiesīgs aprēķināt kavējuma naudu 0,5% apmērā no maksājuma summas.

3.5.Vasaras mēnešos *Piegādātājs* izraksta *Lietotājam* vasaras maksājumu rēķinus par priekšapmaksu. Ja vasaras maksājums nav samaksāts, tas netiek uzskaitīts kā parāds.

3.6.*Lietotāja* samaksātie vasaras maksājumi tiek uzkrāti un uzrādīti katra mēneša rēķinā par siltumenerģijas piegādi.

***4. Pārējie noteikumi***

4.1.Par visiem bojājumiem un avārijām siltumenerģijas piegādes tīklos *Lietotājs* ziņo dzīvojamās mājas apsaimniekotājam**.**

4.2.Līgumslēdzēja Puses apņemas rīkoties saskaņā ar spēkā esošiem Latvijas Republikas normatīvajiem aktiem.

4.3.Pēc līgumslēdzēju Pušu vienošanās līgumu var grozīt vai papildināt. Visi līguma grozījumi vai papildinājumi noformējami rakstiski un tie stājas spēkā pēc to parakstīšanas.

4.4. Piegādātājs, pamatojoties uz izmaiņām normatīvajos aktos, ir tiesīgs vienpusēji izdarīt izmaiņas līgumā, un tie kļūst par neatņemamu šī līguma sastāvdaļu.

4.5.Šis līgums ir saistošs pušu juridiskajiem mantiniekiem, tiesību un saistību pārņēmējiem.

4.6. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā. Nepieciešamības gadījumā Puses var vienoties par neatkarīga eksperta vai mediatora iesaisti atsevišķu ar Līguma izpildi saistītu strīdu risināšanai. Šāda vienošanās starp Pusēm ir noslēdzama rakstveidā un kļūst par šī Līguma neatņemamu sastāvdaļu.

4.7. Strīdi, kurus nav iespējams izšķirt vienošanās ceļā, Puses vienojas risināt Latvijas Republikas rajonu (pilsētu) tiesā, piemērojot Latvijas Republikas normatīvos aktus.

***5. Personu datu apstrāde***

5.1. Personas dati var tikt apstrādāti Līguma noslēgšanai un/vai izpildei, *Piegādātāja* pienākumu izpildei saskaņā ar normatīvajiem aktiem, kā arī *Piegādātāja* tiesisko interešu ievērošanai (piemēram: puses identificēšanai, norēķinu administrēšanai, parādu atgūšanai un piedziņaiutml.).

5.2. *Piegādātājs* apņemas neizpaust un neizplatīt trešajām personām bez *Lietotāja* piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai *Piegādātāja* sadarbības partneriem vai valsts pārvaldes iestādēm, kā arī citos gadījumos, kad personas datu izpaušanu pieprasa normatīvie akti vai tas nepieciešamas *Piegādātāja* tiesisko interešu ievērošanai.

5.3. *Piegādātājam* ir tiesības pieprasīt un saņemt *Lietotāja* personas datus no trešajām personām šī Līguma un normatīvajos  aktos noteikto tiesisko interešu realizēšanai un pienākumu izpildei.

5.4. *Piegādātājs* apņemas iznīcināt *Lietotāja* iesniegtos personas datus, tiklīdz izbeidzas nepieciešamība tos apstrādāt atbilstoši spēkā esošo normatīvo aktu prasībām.

***6. Līgumslēdzēju pušu juridiskās adreses***

**Piegādātājs** – **SIA „Kuldīgas siltumtīkli”**

Lapegļu iela 8, Kuldīga LV-3301

Vienotais reģ. Nr. 40003007890

SIA „Kuldīgas siltumtīkli” kontu numuri:

AS **SEB Banka,** UNLA LV 2X, konts LV 51 UNLA 0011 0002 0680 2

AS **Swedbank,** HABA LV 22, konts LV 03 HABA 0551 0085 4129 8

AS **CITADELE BANKA,** konts LV 29 PARX 0012 4790 0000 1

AS **Luminor Bank,** RIKO LV 2X, konts LV 44 RIKO 0002 0130 0296 8

Tālr. 63323721; Tālr. (grāmatvedība): 63350289; Tālr. (avārijas dienests): 26193500

E-pasts: [siltums@kuldiga.lv](mailto:siltums@kuldiga.lv)

[www.kuldigasilt.lv](http://www.kuldigasilt.lv)

*\_\_\_\_\_\_\_\_\_\_\_\_\_\_\_\_\_\_\_\_\_\_\_* z.v. *(paraksta atšifrējums)*

Lietotājs: *\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksta atšifrējums)*

E-pasts sarakstei un rēķiniem: \_\_\_\_\_\_\_\_\_\_\_\_\_\_\_\_\_\_; tel.nr. \_\_\_\_\_\_\_\_\_\_\_\_\_\_\_\_\_\_\_\_

1. Informāciju par aktuālo skaitītāja rādījumu Piegādātājam iesniedz komersants, kurš nodrošina ūdensapgādes pakalpojumu vai dzīvojamās mājas apsaimniekošanu. 2.3. punkta nosacījumi tiek attiecināti uz tiem lietotājiem, kuri izmanto attiecīgo ūdens uzsildīšanas pakalpojumu. [↑](#footnote-ref-1)
2. Ministru kabineta 15.09.2015. noteikumi Nr.524 “Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem”. 2.4. punkta nosacījumi ir attiecināmi uz dzīvojamām mājām, kurās tiek nodrošināts šajā punktā minētais pakalpojums. [↑](#footnote-ref-2)
3. Ar aktuālajiem siltumenerģijas tarifiem un pakalpojumu aprēķinu metodikām iespējams iepazīties Piegādātāja tīmekļa vietnē <https://www.kuldigasilt.lv/> sadaļā KLIENTIEM. [↑](#footnote-ref-3)